section_heading: Nastavak karijere
paragraph_text: Grupa nastavlja eksperimentiranje s rockom i na svom sljedećem albumu Stoned Raiders iz 2001. godine. Prodaja je, međutim, bila razočaravajuća te se album nije uspio plasirati u top 50 Billboardove top ljestvice. Njihov, zasad, posljednji studijski album Till Death Do Us Part iz 2004. godine također je označio daljnje udaljavanje od prepoznatljivog zvuka grupe s prva četiri albuma. Grupa je na albumu, uz rock, eksperimentirala i s reggae glazbom, što je posebno bilo uočljivo na prvom singlu s albuma "What 's Your Number?", inače snimljenom na glazbenoj podlozi pjesme "The Guns Of Brixton" grupe The Clash.